શિક્ષણનાં સૂત્રોનાં જણાવ્યા અનુસાર સરકારી અને બિનસરકારી માધ્યમિક શાળાઓમાં દર શનિવારે એક એક વિષયની એકમ કસોટી લેવામાં આવી રહી છે, જેનાં પ્રશ્નપેપર ગુજરાત માધ્યમિક શિક્ષણ બોર્ડ દ્વારા તૈયાર કરીને જે તે જિલ્લામાં પહોંચતા કરવામાં આવે છે અને તે પ્રશ્નપેપર શુક્રવારનાં શાળાઓનાં પ્રિન્સિપાલ સુધી પહોંચે છે, પરંતુ ચોંકાવનારી બાબત તો એ છે કે, આ પ્રશ્નપેપર શુક્રવારની સાંજ સુધીમાં કેટલાક ટયૂશન ક્લાસિસમાં પહોંચી જાય છે અને ટયૂશન ક્લાસમાં આવતા વિદ્યાર્થીઓને તેની તૈયારીઓ કરાવી દેવામાં આવે છે અને ટયૂશન ક્લાસમાં જતો વિદ્યાર્થી બીજા દિવસે એટલે કે શનિવારનાં જ્યારે તેનાં હાથમાં પ્રશ્નપેપર આવે ત્યારે તેને તમામ પ્રશ્નોનાં જવાબ આવડતા હોય છે અને તેને સારા માર્કસ મળતા હોય છે, જયારે ટયૂશન ક્લાસિસમાં ન જતાં વિદ્યાર્થી માટે જવાબ લખવો અઘરો પડી જતો હોઈ છે.